als_Latn dik_Latn sag_Latn
Deklarata/Ristani: Deklarata e Tahirit, e rreme, pjesë e EUROPOL janë vetëm Policitë e vendeve anëtare të BE
Partia Demokratike ka kërkuar dorëheqjen e ministrit të Bendshëm, Saimir Tahiri. Në intervistën e dhënë në emisionin ‘Opinion’, Ministri i Brendshëm gënjeu publikisht për çështjet më të nxehta në vend. Në një dalje publike, sekretari i Përgjithshëm i PD-së, Arben Ristani deklaroi se “Tahiri gënjeu sa i takon lidhjeve të tij me Emiljano Shullazin. Ai gënjeu kur tha se Shqipëria është më e sigurtë, kur siguri kanë vetëm kriminelët, dhe kur grabitjete, vjedhjet, rrëmbimet, po bëjnë kërdinë. Ministri i Brendshëm u shfaq mbrëmë para publikut, ndërkohë që, Shqipëria është sot, më e pasigurtë se asnjëherë më parë. Bilancit të rënduar të krimeve, grabitjeve e tritolit, Ministri i shtoi edhe një seri gënjeshtrash skandaloze. Gënjeu kur tha se Shqipëria është më e sigurtë, kur siguri kanë vetëm kriminelët, dhe kur grabitjet, vjedhjet, rrëmbimet janë në masë”, tha Ristani. Më tej, ai shtoi se “Tahiri fshehu të vërtetën e aksionit të kokainës dhe lidhjet e ngushta me qeveritarët. Në progress raportin e Bashkimit Europian thuhet se këto aksione janë sot më të pakta se më parë. Po ashtu, ministri i Brendshëm nuk iu përgjigj pyetjes për të inkriminuarit që janë emëruar në Policinë e Shtetit dhe për numëruesit e votive të PS që drejtojnë sot Policinë. Ai gënjeu kur tha se ka anëtarsëuar Shqipërinë me të drejta të plota në Europol, kur pjesë e Europolit janë vendet anëtare të Bashkimit Europian”. Sekretari i përgjithshëm i PD-së, Arben Ristani shtoi se “mes fantazisë e mashtrimit përgjatë 3 orëve intervistë, kjo ishte e pavërteta më lapidare e Tahirit, anëtarësimi i Shqipërisë në Europol, prej atij vetë. Tahiri përsëriti shpesh një shprehje; se ai mban përgjegjësi për atë që thotë, por mashtroi publikisht me deklarata të rreme. Kjo shkallë mashtrimi tregon se për Tahirin dhe qeverinë kjo është kthyer në normë, dhe ata janë tashmë tërësisht të pabesueshëm”. Në përfundim të deklaratës së tij, Arben Ristani i kërkoi ministrit Tahiri largimin e tij nëse i ka mbetur sadopak dinjitet. “Nëse i ka mbetur pak dinjitet, le ta nisë, duke mbajtur përgjegjësi për gënjeshtrën e Europolit.Të mbash përgjegjësi, do të thotë të japësh dorëheqjen. Partia Demokratike i kërkon ministrit ta mbajë dhe ta ushtrojë këtë përgjegjësi. Kjo është e mjaftueshme besojmë, për Edi Ramën, që ta largojë Ministrin nga detyra, kur ai gënjen publikisht dhe nuk mban përgjegjësi për ato që thotë”, u shpreh Arben Ristani.
als_Latn als_Latn